Sreten Asanović

**Sreten Asanović**, (Donji Kokoti kod Podgorice, 22. februara 1931. – Podgorica, 3. juna 2016), crnogorski pisac.

Završio učiteljsku školu i studirao višu pedagošku školu. Sa trinaest i po godina samovoljno odlazi iz okupirane Zetske ravnice i na spisku boraca Zetskog odreda Narodno - oslobodilačke vojske dočekuje oslobođenje Crne Gore od Nijemaca i kvislinga.

Prvu priču objavio u decembarskom broju "Omladinskog pokreta", u kome je inače objavljivao filmske rezenzije i pisao rubriku Iz života velikih ljudi. Od 1957. do 1960. urednik i glavni i odgovorni urednik titogradskog časopisa Susreti; urednik u sarajevskom Oslobođenju 1960-1962;prvi glavni i odgovorni urednik revije Odjek 1963-1965; sekretar Komisije za kulturu i umjetnost Savezne konferencije SSRNJ u Beogradu 1965-1972; glavni i odgovorni urednik poznatog crnogorskog časopisa Stvaranje, u Titogradu od 1973 do 1989.

Objavljene knjige: Dugi trenuci, priče, Narodna knjiga, Cetinje, 1956. Ne gledaj u sunce, priče, Obod, Cetinje, 1960. Igra vatrom, priče, Svjetlost, Sarajevo, 1966. Lijepa smrt, izbor i nove priče, predgovor prof. dr Ratko Božović, Grafički zavod - Luča, Titograd, 1971. Opojno piće, izbor i nove priče, predgovor Milo Kralj, Rad, Beograd, 1977. Noć na golom brdu, priče, Mladost, Zagreb, 1980. O kulturi i stvaralaštvu... članci, Radnička štampa, Beograd, 1981. Lice kao zemlja, izbor Gojko Antić, predgovor prof. dr Mirjana Strčić, Univerzitetska riječ, Nikšić, 1988. Putnik, roman, Dignitas, Cetinje, 1994; drugo popravljeno izdanje, KPZ, Podgorica, 1998; treće izdanje KPZ, Podgorica, 2000; četvrto izdanje, Plima, Ulcinj, 2001; peto u Izabranim djelima, Plima, Ulcinj, 2003; i šesto, u izdanju Vijesti, Podgorica, 2006. u tiražu od 22000 hiljade primjeraka... Martiri i pelegrini, priče, Plima, Ulcinj, 2000; Izabrana djela, 4 toma, Plima, Ulcinj, 2003. Nomina, novelete, Plima, Ulcinj, 2006. dva izdanja i treće 2011. Zvijezde padaju, izbor priča, predgovor i pogovor Jovan Nikolaidis, NZCH &Plima, Zagreb, 2009. drugo izdanje, Plima, Ulcinj, 2009. Kratke priče, OKF - Pobjeda, Cetinje, Podgorica, 2015.

Nagrade: Trinaestojulska nagrada Skupštine SR Crne Gore za zbirku pripovjedaka Lijepa smrt, 1272. Nagrada Oslobođenje Titograda za najbolje ostvarenje iz oblasti književnosti za knjigu Igra vatrom, 1967. Goranova nagrada za najbolju knjigu godine na srpskohrvatskom jeziku Noć na golom brdu, 1981. Nagrada Savjeta za prosvjetu NR Crne Gore za priču Dželat, 1954. Nagrada Udruženja književnika Crne Gore za knjigu pripovjedaka Dugi trenuci, 1957. Nagrada časopisa Stvaranje za pripovijetku Uspravni konjanik, 1959.

Za štampu priredio i uredio izbor pripovjedaka Ćamila Sijarića "Sablja" u izdanju poznate biblioteke Luča; sa Čedom Vukovićem, Izbor crnogorskih putopisa XIX vijeka - Svjedočenja, "Luča", Titograd 1978; (kao i za Ć.Sijarića, SA je i autor predgovora, pogovora i bilježaka). Štampane su mu i izvođene radio drame sa tematikom NOB. Scenarist je više dokumentarnih filmova o Crnoj Gori, kulturnim spomenicima, Cetinju, zemljotresu 1979... Bio predsjednik Udruženja književnika Crne Gore (1973-1976), potpredsjednik Saveza književnika Jugoslavije (1976-1979), predsjednik Saveza književnika Jugoslavije (1979-1981). Bio član redakcije Leksikografskog zavoda Zagreb i urednik za književnost. Zastupljen u mnogobrojnim domaćim i stranim antologijama proze, domaćim i stranim enciklopedijama, leksikonima, biografijama; u čitankama i školskoj lektiri... Knjiga Lijepa smrt prevedena je na albanski: Vdekje e hieshme, Rilindija, Priština, 1975; na makedonski: Ubava smrt, Misla, Skopje, 1977; na ruski: Raskazi, Inostrana literatura, Moskva, 1977; na rumuskom: Frumoasa moarte, Univers, Bukurešt, 1978; na italijanski: La bella morte, Ripostes, Salerno- Roma, 1993. Pojedine priče prevedene su i objavljene na vise od 20 jezika.

Odlikovan Ordenom bratstva i jedinstva sa zlatnim vijencem 1976. godine.

## Vanjske veze
* Preminuo Sreten Asanović, jedan od najznačajnijih crnogorskih pisaca  (Online Vijesti)